Μαυρομάτικα φασόλια φούρνου με κρίταμα και παστό λεμόνι
Εννέα λαχανικά, χορταρικά και μυρωδικά συνδυάζονται με το όσπριο για να έχουμε το εξαιρετικό αυτό πιάτο, μαυρομάτικα φασόλια φούρνου με κρίταμα και παστό λεμόνι.
200 γρ. μαυρομάτικα, 2 φρέσκα κρεμμυδάκια, ψιλοκομμένα, 1 λευκό κρεμμύδι, σε μικρούς κύβους, 1 πράσο, ψιλοκομμένο, 1 φινόκιο, σε μικρούς κύβους, 1 κουτ. σούπας πελτές ντομάτας, 250 γρ. γλιστρίδα, χοντροκομμένη, 250 γρ. αλμύρα, χοντροκομμένη, 1 μάτσο κρίταμα, χοντροκομμένα (φυτρώνουν κοντά στη θάλασσα, έχουν αλμυρή και χόρτινη γεύση και τα βρίσκουμε από Απρίλιο μέχρι Νοέμβριο σε επιλεγμένα μανάβικα και παντοπωλεία, όπως Οπώριο, Περιβόλι, – αν δεν βρούμε, βάζουμε περισσότερα από τα άλλα χόρτα), 1/2 μάτσο μάραθος ή άνηθος, ψιλοκομμένος, 1/2 κουτ. γλυκού ψλοκομμένη φλούδα από παστό λεμόνι ή φέτες λεμονιού, 100 ml ελαιόλαδο, αλάτι, πιπέρι φρεσκοτριμμένο
Για να φτιάξουμε μαυρομάτικα φασόλια φούρνου με κρίταμα και παστό λεμόνι βάζουμε σε νερό τα μαυρομάτικα και τα αφήνουμε να μουλιάσουν, όσο πλένουμε και καθαρίζουμε τα χορταρικά.Σε μια μεγάλη κατσαρόλα ζεσταίνουμε το ελαιόλαδο σε μέτρια φωτιά και τσιγαρίζουμε τα κρεμμύδια, το πράσο και το φινόκιο για περίπου 5 λεπτά, μέχρι να μαραθούν.Στραγγίζουμε τα μαυρομάτικα και τα ρίχνουμε στην κατσαρόλα.Ανακατεύουμε για 1-2 λεπτά.Προσθέτουμε τον πελτέ ντομάτας και τον «καίμε» για 1 λεπτό.Καλύπτουμε τα υλικά με νερό και αφήνουμε να πάρουν βράση.Χαμηλώνουμε τη φωτιά και σιγοβράζουμε για 25 λεπτά.Προθερμαίνουμε τον φούρνο στους 180°C.Προσθέτουμε τη γλιστρίδα, την αλμύρα, τα βλίτα και τα κρίταμα και ανακατεύουμε για 1-2 λεπτά.Μεταφέρουμε το όλον σε γάστρα, κλείνουμε με το καπάκι και ψήνουμε στον φούρνο για περίπου 25 λεπτά ή μέχρι να μελώσει το φαγητό.Μόλις βγει από τον φούρνο και ενώ είναι ακόμη ζεστό, προσθέτουμε το παστό λεμόνι και τον ψιλοκομμένο μάραθο ή άνηθο.Αλατοπιπερώνουμε με προσοχή, καθώς και τα κρίταμα και το λεμόνι είναι αλμυρά.Κόβουμε λεμόνια στα τέσσερα και τα τοποθετούμε σε βάζο, καλύπτοντας καλά με χοντρό αλάτι και λίγη ζάχαρη (αφήνουμε 1 μήνα τουλάχιστον στο ψυγείο).Διατηρούμε στο ψυγείο.
Λεμόνι,Φασόλια,Vegan,Νηστίσιμα